CELEX: 32014R0723
Language: da
Date: 2014-06-23 00:00:00
Title: Kommissionens gennemførelsesforordning (EU) nr. 723/2014 af 23. juni 2014 om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Nieheimer Käse (BGB))

1.7.2014   
            
            
               DA
            
            
               Den Europæiske Unions Tidende
            
            
               L 192/36
            
         KOMMISSIONENS GENNEMFØRELSESFORORDNING (EU) Nr. 723/2014
   af 23. juni 2014
   om godkendelse af en mindre ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (Nieheimer Käse (BGB))
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 53, stk. 2, andet afsnit, og
   ud fra følgende betragtninger:
   
               (1)
            
            
               Kommissionen har i henhold til artikel 53, stk. 1, første afsnit, i forordning (EU) nr. 1151/2012 behandlet Tysklands ansøgning om godkendelse af en ændring af varespecifikationen for den beskyttede geografiske betegnelse »Nieheimer Käse«, der er registreret i henhold til Kommissionens forordning (EF) nr. 414/2010 (2).
            
         
               (2)
            
            
               Formålet med ansøgningen er at ændre varespecifikationen og præcisere andelen af kommen, der er en simpel valgfri ingrediens.
            
         
               (3)
            
            
               Kommissionen har gennemgået den pågældende ændring og konkluderet, at den er berettiget. Da der er tale om en ændring af mindre omfang, jf. artikel 53, stk. 2, tredje afsnit, i forordning (EU) nr. 1151/2012, kan Kommissionen godkende den uden at følge den procedure, der er fastsat i samme forordnings artikel 50 til 52 —
            
         VEDTAGET DENNE FORORDNING:
   Artikel 1
   Varespecifikationen for den beskyttede geografiske betegnelse »Nieheimer Käse« ændres som anført i bilag I.
   Artikel 2
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Denne forordning er bindende i alle enkeltheder og gælder umiddelbart i hver medlemsstat.
   
      Udfærdiget i Bruxelles, den 23. juni 2014.
      
         
            På Kommissionens vegne
         
         
            For formanden
         
         Dacian CIOLOȘ
         
            Medlem af Kommissionen
         
      
   
   
      (1)  EUT L 343 af 14.12.2012, s. 1.
   
      (2)  EUT L 119 af 13.5.2010, s. 3.
   
      BILAG
      I varespecifikationen for den beskyttede geografiske betegnelse »Nieheimer Käse« foretages følgende ændring:
      
                   
               
               
                  Fremstillingsmetode:
                  I sætningen »Massen blandes derefter med bordsalt (2,5-3,5 %) og eventuelt kommen (0,01-0,03), og massen blandes, indtil der nås en jævn fordeling« erstattes tallene i parentesen »(0,01-0,03)« efter »kommen« med »(0,1-0,3 %)«.
               
            
                   
               
               
                  Begrundelse:
                  
                               
                           
                           
                              Ansøgeren, der er en sammenslutning af producenter af den pågældende vare, gør gældende, at mængden af kommen i de 65 år, hvor osten »Nieheimer Käse« er blevet fremstillet, altid har udgjort 0,1-0,3 %.
                           
                        
                               
                           
                           
                              Oplysningen i resumeet i Den Europæiske Unions Tidende (»0,01-0,03«) beror på en redaktionel fejl. Det manglende procenttegn blev indsat ved offentliggørelsen i Deutsches Markenblatt af 23. september 2005. De ekstra nuller efter kommaet ville betyde, at en tilsvarende tilsætning af kommen (på blot én til tre tusindedele af den samlede vægt) næppe ville være mærkbar.